Аксаково
Акса̀ково е град в североизточна България, административен център на община Аксаково, област Варна. Населението му е 7978 жители по настоящ адрес (31.12.2022).

В града живеят 7911 души по настоящ адрес и 8151 души по постоянен адрес, според данни на ГРАО към 15 септември 2023 г.

География 

Намира се на 80 – 140 метра над морското равнище, застроен е върху полегата равнина в южното подножие на Франгенското плато, наклонена към Варненското езеро, на 10 километра северозападно от центъра на Варна.

Климатът на Аксаково спада към умерено-континенталната климатична област Северно Черноморие.

История 

Старото име на селището е Аджемлер, което според Васил Миков се превежда като „Персийци“.

Организираното обучение на ученици в селото започва през 1886 г., а първата училищна сграда е построена през 1892 г. При избухването на Балканската война в 1912 година 4 души от Аджемлер са доброволци в Македоно-одринското опълчение. През 1924 г. край селото преминава главният водопровод на Варна. На 14 август 1934 година селото е преименувано на Акасаково, по името на руския общественик Иван Аксаков, играл активна роля в започването на Руско-турската война от 1877 – 1878 година.

През 1973 година е построена нова сграда на училището, което от 1981 г. е средно общообразователно.

Аксаково има статут на село до 27 май 2004 г., когато с решение № 451 на правителството на Симеон Сакскобургготски то става град. Селището покрива необходимите условия за да стане град – има над 3500 жители и има изградена социална и техническа инфраструктура.

През 2013 г. е обявен за „Най-добър млад град на България“' в класацията на „Дарик радио“ и вестник „24 часа“.

Население 
Численост на населението според преброяванията през годините:

Численост и дял на етническите групи според преброяването на населението през 2011 г.:

В града има общност на Евангелската методистка епископална църква.

Управление

Икономика

Инфраструктура 

Аксаково има стратегическо географско разположение: на 1,5 км. от Летище Варна (което е на територията на община Аксаково), на 12 км. от пристанище Варна и на 12 км. от „Варна-Запад“. През територията на община Аксаково преминава магистрала „Хемус“.

На територията на Аксаково има:
 две детски градини: „Детство мое“ и „Дружба“
 едно средно училище: СУ „Свети Климент Охридски“
 Център за подкрепа на личностно развитие (ЦПЛР): ЦПЛР – Аксаково
 читалище „Просвета“

Култура 

Футболният отбор на града се казва ФК Аксаково. През 2018 г. е реализирано сътрудничество с хърватския футболен гранд „Динамо Загреб“ в сферата на детско-юношеския футбол.

Известни личности 
 Родени в Аксаково
 Георги Петлешев (1913 – 1942), деец на българското работническо младежко движение
 Желязко Ив. Желев, македоно-одрински опълченец, четата на Коста Попето

Източници

Външни препратки 
 Сайт на община Аксаково